Pagbili ng Bahay

Pagkakaroon ng Higit na Kumpyansa sa Proseso ng 

Pagbili ng Bahay

Hatid sa inyo ng
Pagbili ng Bahay

Nakaka-excite bumili ng bahay, pero posibleng nakaka-intimidate din 

ito. Sa pamamagitan ng paglalaan ng oras para maunawaan ang buong 

proseso ng pagbili ng bahay, mas magiging matatag ang pundasyon ninyo 

para sa isang bagong simula.

Mag-aral

Kung nagbabalak kayong bumili ng bahay, ang una 

ninyong dapat gawin ay mag-aral. Ayon sa pananaliksik, 

ang mga may-alam sa pagbili ng bahay ay malamang 

na maging mas matagumpay sa pagbabayad ng 

kanilang mga mortgage, kaya bago ninyo seryosohin ang 

anumang bahay sa partikular, pag-aralan muna ninyo ang 

proseso ng pagbili ng bahay at ang mga responsibilidad 

na kaakibat sa pagkakaroon ng sariling bahay. Mas 

magiging handa ka sa pagbili ng bahay na naaangkop 

sa pangangailangan ninyo at pasok sa pinansyal ninyong 

kakayahan.

Humingi ng Tulong Para 

Makapagdesisyon nang Tama

Magandang tulong ang mga nonprofit na ahensya ng 

pagpapayo para sa pabahay at pautang. Puwede silang 

makipagtulungan sa inyo para tulungan kayong ayusin 

ang inyong badyet, mapaganda ang inyong credit, 

at maunawaan ang mga opsyon ninyo sa mortgage. 

Para humanap ng ahensya ng tagapayo sa pabahay 

na aprubado ng HUD na malapit sa inyo, bisitahin ang 

www.hud.gov. Humingi ng tulong sa pagtukoy ng mga 

lehitimong lokal na serbisyo at programa na puwede ring 

makapagbigay ng pinansyal na tulong o mga insentibo sa 

lokal na homebuyer.

Alamin Kung Magkano ang 

Kaya Ninyong Bilhin

Suriin ang pinansyal ninyong kalagayan at tingnan 

kung magkano ang kaya ninyong bilhin. Para sa 

pangkalahatang-ideya sa kakayahan ninyong bumili 

ng bahay, makipagtulungan sa isang nagpapautang o 

lender para ma-prequalify. Gagamitin ng nagpapautang 

ang inyong impormasyon sa credit, pinansya, at trabaho 

para matantya ang mortgage na kaya ninyong bayaran. 

Bagama't magandang gabay ang pagiging pre-qualified, 

kakailanganin ninyong magpasya kung magiging 

kumportable ba kayo sa iminumungkahi buwanang 

bayad sa mortgage. Isaalang-alang ang mga partikular 

ninyong sitwasyon at ang mga pinansyal ninyong 

pangangailangan at layunin sa hinaharap.

Magkano ang Kaya Ninyong Ilabas?

Alamin kung magkano sa savings ninyo at anumang money 

gift na mayroon kayo ang kaya ninyong ilabas para sa down 

payment at mga gastusin sa pagpapatapos o closing cost. 

Kung magbabayad kayo nang wala pang 20 porsyento para 

sa inyong downpayment, kakailanganin ninyong magbayad 

ng private mortgage insurance (PMI) kada buwan bilang 

bahagi ng bayad ninyo sa mortgage. Kadalasan, tatlo 

hanggang pitong porsyento ng halaga ng mortgage ang 

mga gastusin sa pagpapatapos o closing cost, pero may 

ilang nagbebenta na pumapayag na mag-ambag sa inyong 

mga closing cost.

Tumingin-tingin para sa 

Pinakamagandang Mortgage

Magkumpara ng mga opsyon mula sa kahit man 

lang tatlong nagpapautang. Bagama’t mahalaga ang 

pagkakaroon ng mababang rate ng mortgage, hindi sa lahat 

ng pagkakataon ay mainam para sa inyo ang mortgage na 

may pinakamababang rate. Dapat din ninyong isaalangalang ang kabuuang halaga ng pautang. Tiyaking itanong 

sa nagpapautang sa inyo ang mga detalyeng iyon. Sa 

partikular, kakailanganin ninyong itanong ang tungkol sa 

annual percentage rate (APR), o ang kabuuang gastos sa 

pautang na ipinapakita bilang rate kada taon. Kasama sa 

APR ang rate ng interes, mga puntos, bayad sa broker, 

at anumang iba pang singil na dapat ninyong bayaran. 

Hanapin ang impormasyong ito sa Good Faith Estimate, na 

dapat ibigay sa inyo ng nagpapautang sa inyo.

Mag-apply ng Mortgage

Para kumpletuhin ang inyong aplikasyon, hihingin ng 

nagpapautang ang impormasyon tungkol sa reputasyon ng 

inyong credit, kakayahan ninyong magbayad, at anumang 

collateral. Kukunin nila ang inyong credit report para 

alamin ang kabuuan ninyong utang at score. Gamit ang 

impormasyong ito, matutukoy nila kung pre-approved kayo 

para sa pautang. Alinsunod sa batas, kailangan kayong 

bigyan ng nagpapautang sa inyo ng nakasulat na Good 

Faith Estimate. Ililista ng nakasulat na estimate na ito ang 

mga tinatayang gastusin at bayarin para sa mortgage, 

kabilang ang kabuuan ninyong buwanang bayad.
Gumawa ng Offer

Kapag nahanap na ninyo ang bahay na gusto ninyong 

bilhin, pag-uusapan ninyo at ng propesyonal sa real 

estate ang dapat ninyong inisyal na offer, batay sa 

kondisyon ng pag-aari at mga kondisyon sa merkado. 

Talakayin kung anong mga plano sa hinaharap o mga 

espesyal na kahilingan, gaya ng mga repair, ang gusto 

ninyong ipagawa bago magsarahan. Makikipagtulungan 

sa inyo ang propesyonal sa real estate para makapagiskedyul ng appointment sa isang inspektor ng bahay na 

makakapagsabi sa inyo tungkol sa kondisyon ng inyong 

bahay at kung anong mga repair ang kailangan. Bagama't 

hindi ito kinakailangan, palagi dapat kayong may 

kasamang plano para inspeksyunin ang bahay sa inyong 

alok. Kadalasan, kakailanganin ninyong magbayad ng 

earnest money deposit, o good faith deposit — kadalasan 

ay mula 3.5 hanggang 5 porsyento ng presyo ng pagbili 

— para ipakitang seryoso kayo sa pagbili. 

Maghanda para sa Closing

Makipagtulungan sa nagpapautang sa inyo para 

isapinal ang mga dokumento ng inyong pautang, para 

ma-appraise ang inyong bahay, at maitakda ang rate 

ng interes ninyo. Sa mga panahong ito, kailangan din 

ninyong kumuha ng insurance na para sa may-ari ng 

bahay, magbigay ng dokumentasyon sa nagpapautang 

sa inyo, at paghandaan ang inyong paglipat. Palaging 

makipag-ugnayan sa inyong propesyonal sa real 

estate at sa nagpapautang sa inyo para tulungang 

matiyak ang isang swabeng transaksyon. Higit sa lahat, 

kung may mga tanong kayo, huwag kayong matakot 

magtanong.

Pirmahan ang Mga Pinal na 

Dokumento

Bago ang araw ng pagsasara o closing day, humingi 

sa closing agent ng kopya ng lahat ng dokumento para 

mabasa ninyo ang lahat ng iyon sa sarili ninyong oras at 

ihanda ang mga tanong ninyo. Habang nagsasarahan, 

hihilingin sa inyong lagdaan ang mga dokumentong 

binasa ninyo, kabilang ang closing statement, mortgage 

note, at truth-in-lending statement. Kukunin na rin ang 

inyong down payment at mga gastusin sa pagpapatapos 

o closing cost (hal., insurance ng may-ari ng bahay, 

mga association fee, atbp.). Bago kayo umalis, 

makakatanggap kayo ng settlement sheet, na kilala 

bilang HUD-1, kung saan nakalista ang lahat ng pinal na 

gastusin sa pagpapatapos o closing cost. Pagkatapos, 

makukuha na ninyo ang susi ng bago ninyong bahay!

Gawing Inyo ang Sarili Ninyong 

Bahay

Isa sa pinaka-exciting na araw sa inyong buhay ay 

ang araw na nakapagsara na kayo ng usapan para 

sa una ninyong bahay. Bagama't may kaakibat na 

responsibilidad ang pag-aari ng bahay, magiging proud 

kayo na may bago na kayong bahay na magagamit ng 

inyong pamilya mula ngayon hanggang sa hinaharap.

Para sa Higit Pang Impormasyon

 Ang Freddie Mac CreditSmart® curriculum ay isang 

gabay sa consumer para sa pagkakaroon ng mas 

magandang credit o pautang, pamamahala sa 

pera, at responsableng homeownership. Bisitahin 

ang FreddieMac.com/creditsmart para magdownload ng mga resource para sa consumer, na 

available sa limang wika.

 Ang “Tungkol sa Pagkakaroon ng Sariling Bahay 

(About Homeownership)” ay ang online na gabay 

ng Freddie Mac sa proseso ng pagbili ng bahay at 

matagumpay na pagkakaroon ng sariling bahay. 

Bisitahin ang FreddieMac.com/homeownership 

para sa tulong sa pagtatanya kung magkano ang 

bahay na kaya ninyong bilhin.

 Para humanap ng ahensyang tagapayo sa pabahay 

na aprubado ng HUD na malapit sa inyo, bisitahin 

ang www.hud.gov o tumawag sa 800-569-4287.

 Iwasan ang mga manloloko! Matuto tungkol sa mga 

panlolokong karaniwan sa inyong lugar, at makakuha 

ng mga payo sa susunod ninyong kasunduan sa 

pautang. Magbasa pa tungkol sa mga madalas na 

pandaraya sa FreddieMac.com/avoidfraud.

 Ang Inyong Hakbang-Hakbang na Gabay sa Mortgage 

ay nakakatulong sa mga bumibili ng bahay na 

malaman ang buong proseso ng mortgage mula paga-apply ng pautang hanggang sa pagsasara o closing. 

Bisitahin ang FreddieMac.com/homeownership/

pdf/step-by-step_mortgage_guide.pdf para 

i-download ang resource na ito na madaling gamitin.

Pinagkukunan 

Hinango ang content mula sa mga sumusunod:

 Premyadong curriculum ng Freddie Mac na CreditSmart®, isang multilingual na pinansyal na pang-edukasyong curriculum na idinisenyo 

para tulungan ang mga consumer na makabuo at makapagpanatili ng magandang credit o pautang, makagawa ng magagandang 

desisyon sa pinansya, at maunawaan ang mga hakbang patungo sa isang sustainable na homeownership.

 “Tungkol sa Pagkakaroon ng Sariling Bahay (About Homeownership),” ang online na gabay ng Freddie Mac sa proseso ng pagbili ng 

bahay at matagumpay na pagkakaroon ng sariling bahay
Hatid sa inyo ng 

Publication Number 824  © Freddie Mac, Disyembre 2016